ג'וזף בלומפילד

ג'וזף בלומפילד (באנגלית: Joseph Bloomfield; 18 באוקטובר 1753 – 3 באוקטובר 1823) היה המושל הרביעי של ניו ג'רזי. הוא גם כיהן כשתי כהונות בבית הנבחרים של ארצות הברית מ-1817 עד 1821.

 ביוגרפיה 
ג'וזף בלומפילד נולד בוודברידג' שבפרובינציית ניו ג'רזי לרופא מוזס בלומפילד ולשרה אוגדן ב-18 באוקטובר 1753.

ג'וזף התחנך בבית הספר של הכומר חנוך גרין בעיר דירפילד שבניו ג'רזי. בלומפילד למד משפטים והתקבל ללשכת עורכי הדין בשנת 1775. הוא החל את עריכת הדין שלו בברידג'טון שבניו ג'רזי. הוא התגייס לצבא הקונטיננטלי כקפטן בגדוד ניו ג'רזי השלישי ב-9 בפברואר 1776. הוא הגיע לדרגת רב-סרן ב-28 בנובמבר 1776. הוא נפצע בקרב ברנדיווין בספטמבר 1777. הוא התפטר מהצבא הקונטיננטלי ב-28 באוקטובר 1778, לאחר שנבחר לפקיד באספה הכללית של ניו ג'רזי.

בשנת 1794, בלומפילד הוביל את הכוחות המקומיים כנגד מרד הוויסקי בסמוך לפיטסבורג שבפנסילבניה. בשנים 1795–1800 כיהן כראש עיריית ברלינגטון.Joseph Bloomfield, Burlington City, N.J. Accessed July 1, 2011. "Born in 1753, Joseph Bloomfield reached the rank of Captain in the Revolutionary War, then served as New Jersey state attorney general and chief justice of the New Jersey Vice-Admiralty Court. He moved to Burlington upon marrying Mary McIlvaine, and took up residence in a mansion on High Street which had been built about 1750.... Bloomfield served as Mayor of Burlington from 1795 to 1800, the second mayor under the Act of Incorporation of 1784." בתחילת מלחמת 1812 בלומפילד גויס לבריגדיר גנרל בצבא ארצות הברית. הוא שירת עד 15 ביוני 1815 לאורך גבול קנדה-ארצות הברית.

בתום מלחמת העצמאות, בלומפילד היה ממייסדי האגודה של סינסינטי במדינת ניו ג'רזי,Metcalf, Bryce (1938). Original Members and Other Officers Eligible to the Society of the Cincinnati, 1783-1938: With the Institution, Rules of Admission, and Lists of the Officers of the General and State Societies Strasburg, VA: Shenandoah Publishing House, Inc., p. 55. וכיהן כנשיא האגודה הממלכתית מ-1808 ועד מותו ב-1823.

הוא עסק בעריכת דין בברלינגטון והיה הרשם של בית המשפט האדמירלי מ-1779 עד 1783. הוא שימש כתובע הכללי של ניו ג'רזי מ-1783 עד 1792 וכנאמן של מכללת פרינסטון מ-1793 ועד מותו. הוא נבחר למושל ניו ג'רזי כדמוקרטי-רפובליקאי וכיהן בתפקיד בשנים 1801–1802 ובין 1803–1812.

בשנת 1814, בלומפילד נבחר לחבר באגודת העתיקות האמריקאית.American Antiquarian Society Members Directory

בלומפילד נבחר כדמוקרטי-רפובליקאי לקונגרס החמישה-עשר של ארצות הברית ונבחר מחדש לקונגרס השישה-עשר. בסופו של דבר כיהן בקונגרס מ-4 במרץ 1817 עד 3 במרץ 1821. הוא התמודד גם על מקום בקונגרס השבעה-עשר, אך לא נבחר.

 חיים אישיים, אחרית ימיו והנצחה 
ג'וזף נישא למרי מקילוויין (1752–1818). לא היו להם ילדים. לאחר מות אשתו הראשונה, הוא נישא לאיזבלה רמזי (1779–1871).

בשנת 1796 הוקמה כנסייה פרסביטריאנית לכבודו של בלומפילד. לאחר מכן הוקמה עיירה על שמו.Bloomfield, New Jersey – A Brief History , Bloomfield Presbyterian Church. Accessed August 21, 2007.

בלומפילד מת בברלינגטון, ניו ג'רזי ב-3 באוקטובר 1823, ונקבר בחצר האפיסקופלית של סנט מרי בברלינגטון.St. Mary's Churchyard at The Political Graveyard. Accessed August 21, 2007.

 קישורים חיצוניים 




 הערות שוליים 

קטגוריה:אמריקאים ילידי ניו ג'רזי
קטגוריה:עורכי דין אמריקאים במאה ה-19
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:גנרלים בצבא ארצות הברית
קטגוריה:התובעים הכלליים של ניו ג'רזי
קטגוריה:מושלי ניו ג'רזי
קטגוריה:אמריקאים שנולדו ב-1753
קטגוריה:אמריקאים שנפטרו ב-1823